Is vroeë paring, sinchronisasie lonend? | Landbou
Is vroeë paring, sinchronisasie lonend?
'n Vroeë eerste kalf kan 'n ongunstige impak hê op die leeftydmelkproduksie van 'n koei. Die belangrikste rede hiervoor is swakker uierontwikkeling by die vers wat te jonk gedek is. Foto: Louw Pretorius
Die koei-kalf-produksiesiklus gebruik sowat 72% van die energie wat vanaf dektyd tot slag benodig word. Verder is die koste verbonde aan die grootmaak van vervangingsverse ook hoog.
Om wins te optimaliseer, moet vleisbeesprodusente besnoei op die koste van vervangingsverse, die speengewig verhoog en die vrugbaarheid van kuddes verhoog.
Daar kan besnoei word op die koste om vervangingsverse groot te maak indien dit moontlik is om hulle vroeër te laat dek. In ekstensiewe toestande kan dit egter nie 'n opsie wees nie. Die sinchronisasie van vleisbeeskoeie voor die dektyd begin, is 'n ander opsie.